สวัสดีค่ะ พอดีอยากถามเรื่องสุขภาพของแม่ที่เป็นอยู่ตอนนี้มากเลยค่ะ แม่มีอาการหนาวสั่น มีไข้ขึ้นๆลงๆ ปวดตรงเอว พึมพำอยู่คนเดียว ตอนนี้อยู่โรงพยาบาล พยาบาลให้เลือดในแต่ละวันประมาณ2-3ถุงได้และให้เกร็ดเลือดวันละ3-4ถุง ซึ่งคุณที่รักษาก็เคยบอกว่าม้ามโต แล้วเมื่อไม่กี่วันคุณก็มาเจาะเอาไขสันหลังไปตรวจ และก่อนหน้านี้หลายอาทิตย์ก็เอาเลือดไปตรวจแต่ก็ยังไม่มีผลออกมา คุณก็ก็ไม่ค่อยบอกว่าอาการของแม่เกิดจากสาเหตุไหน เป็นโรคอะไร ก็ไม่มีใครรู้ รู้แค่ว่าม้ามโต แล้วอาการของแม่ก้ไม่ดีขึ้นเลย ให้เลือดก็แล้วให้เกร็ดเลือดก็แล้ว แต่อาการก็แย่ลง คุณพอจะทราบมั้ยคะว่าเป็นอะไรหรือควรย้ายแม่ไปโรงพยาบาลเอกชนดีกว่า
สวัสดีค่ะ จากที่เล่ามา อาการไข้ หนาวสั่น ปวดเอว มีพฤติกรรมเปลี่ยนในผู้สูงอายุ สาเหตุที่พบได้บ่อย คือ การติดเชื้อค่ะ ซึ่งหากสงสัยการติดเชื้อที่สมอง คุณจะเจาะตรวจน้ำไขสันหลังเพื่อเพาะเชื้ออีกทีค่ะส่วนที่ได้เลือด และเกล็ดเลือด น่าจะมีอาการซีด เกล็ดเลือดต่ำ ซึ่งหากต้องมีการให้เลือดบ่อยๆ แสดงถึงการที่ไขกระดูกอาจไม่ทำงาน หรืออาจมีภาวะการทำลายเม็ดเลือดหรือเกล็ดเลือดที่ยังไม่ทราบสาเหตุ จึงทำให้ผลเลือดยังไม่ดีขึ้นอาการม้ามโต สามารถเกิดได้จากหลายสาเหตุ เช่น การติดเชื้อ โรคเลือด โรคมะเร็งบางชนิด เป็นต้นแนะนำ ให้ติดตามดูอาการแม่ และสอบถามข้อมูลกับแพทย์ผู้ดูแลเป็นระยะๆนะคะ คิดว่า แพทย์ผู้ดูแลกำลังพยายามสืบค้นสาเหตุให้คนไข้อยู่ค่ะ